نارتھ مانچسٹر جامع مسجد

نارتھ مانچسٹر جامع مسجد  مانچسٹر کے علاقے چیتھم ہل میں واقع ایک مسجد ہے۔ ہ مسجد مانچسٹر کی مسلم کمیونٹی کے لیے ایک اہم مذہبی اور سماجی مرکز کی حیثیت رکھتی ہے یہ  مسجد  الرحمٰن ٹرسٹ کے تحت کام کرتی ہے اور اس کی سربراہی قمر الزمان اعظمی کر رہے ہیں۔ یہ یورپ کے سب سے بڑے مسلمان مراکز میں سے ایک ہے۔ یہاں جمعہ کی نماز میں مرکزی نماز گاہ میں 2500 سے 3000 کے قریب نمازی ایک ساتھ نماز ادا کرتے ہیں۔ عید کے موقع پر دن بھر کی متعدد نمازوں میں پندرہ ہزار سے زائد لوگ مسجد میں آتے ہیں۔
 تاریخ 
نارتھ مانچسٹر جامع مسجد کی بنیاد 1975ء میں اسلامی مفکر، خطیب اور مصنف قمر الزمان اعظمی نے رکھی۔ 1975ء میں قمر الزمان اعظمی بریڈفورڈ سے ہر ہفتہ مانچسٹر آتے اور رشولم کے شاہ جلال مسجد میں درسِ قرآن دیتے تھے۔ اس وقت مانچسٹر میں سنی مساجد بہت کم تھیں۔ تھوڑے ہی عرصے میں وکٹوریہ پارک مسجد نے ایک سنی امام مقرر کر لیا۔ 1979ء میں اعظمی صاحب کی قیادت میں چی تھم ہل کی ایک گھر کو مسجد میں تبدیل کر کے نارتھ مانچسٹر جامع مسجد کا آغاز ہوا۔ اس عمارت میں سہولیات محدود تھیں اور مسلمانوں کی بڑھتی تعداد کو بڑے پیمانے پر اسلامی سرگرمیوں کی ضرورت تھی۔ اس لیے 1982ء میں ایک پلاٹ خریدا گیا۔
1984ء میں مسجد کا پہلا مرحلہ مکمل ہوا جس میں مرکزی نماز گاہ تھی جو 1200 مردوں اور عورتوں کے لیے نماز کی سہولت فراہم کرتی تھی۔ 1990ء کی دہائی میں دوسرا مرحلہ مکمل ہوا جس میں اسلامی علوم کا کالج اور مزید 1200 افراد کی نماز کی جگہ شامل تھی۔
یہ مسجد نہ صرف عبادت گاہ ہے بلکہ مانچسٹر کی مسلم کمیونٹی کا ایک اہم مرکز ہے جو دینی تعلیم، سماجی خدمات اور کمیونٹی کی اتحاد کو فروغ دیتی ہے۔
 اثرات 
مانچسٹر جامع مسجد مانچسٹر پورے مانچسٹر کی مسلم کمیونٹی کا اہم مرکز ہے۔ یہاں بچوں اور بالغوں کے لیے دینی تعلیم، لیکچرز اور سیمینارز، مردہ خانہ، لائبریری اور روزانہ کی نماز کی سہولیات دستیاب ہیں۔
یونیورسٹی آف سنٹرل لنکاشائر کے نینو ٹیکنالوجی کے چیئر پروفیسر وقار احمد نے کتاب تجلیات قمر میں لکھا ہے کہ یہ مسجد کمیونٹی کی خدمت میں ایک شاندار مثال ہے۔
برطانوی وزیر اعظم ڈیوڈ کیمرن نے اپنی وزارت عظمی سنبھالنے کے بعد پہلی مرتبہ کسی برطانوی مسجد کا دورہ کیا تو وہ نارتھ مانچسٹر جامع مسجد آئے۔ ان کے ہمراہ مذہبی امور کی وزیر سعیدہ وارثی بھی تھیں۔ انھوں نے مسجد کے چیف امام علامہ قمر الزمان اعظمی سے ملاقات کی۔ یہ مسجد نہ صرف عبادت گاہ ہے بلکہ مانچسٹر کی مسلم کمیونٹی کے لیے تعلیم، سماجی خدمات اور اتحاد کا ایک زندہ مرکز ہے جو روز بروز اپنا اثر و رسوخ بڑھا رہی ہے۔
 کالج کے طلبہ 
مختلف سطحوں پر 200 سے زائد طلبہ کالج میں داخلہ لے چکے ہیں۔ کالج کے محققین میں وقار اعظمی بھی ہیں جو برطانیہ گورنمنٹ کے سابق چیف ڈائیورسٹی ایڈوائزر، کابینہ آفس رہ چکے ہیں۔
 حوالہ جات 

زمرہ:انگلستان میں 1979ء کی تاسیسات
زمرہ:بریلوی مساجد
زمرہ:مانچسٹر کی مساجد
زمرہ:ورلڈ اسلامک مشن
زمرہ:1984ء میں مکمل ہونے والی مساجد